proxectonos/corpus_dominio_legal_administrativo_tmp huggingface dataset:
APROBACIÓN INICIAL MODIFICACIÓN ORZAMENTARIA 14/2020
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 13/11/2020)

Por acordo do Pleno de data 05 de novembro de 2020 aprobouse inicialmente o expediente de modificación orzamentaria 14/2020, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa. O ALCALDE Fdo. Carlos Iglesias Cores
DELEGACIÓN PARA OFICIAR VODA A FAVOR DA SRA. CONCELLEIRA, DONA. EVA GIL SOLLA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 17/09/2020)

Con data 10 de agosto de 2020 a Sr. Alcalde ditou o Decreto número 2020-2377 en resposta a solicitude de data de 28 de agosto de 2020 (nº de rexistro de entrada 2020-01674) para a autorización de matrimonio civil entre Dna. M.ª José Méndez Lamas e D. Alvaro Carlos Albrecht Garcia del Castillo que se realizará na parroquia de Moreira o vindeiro 12 de setembro de 2020. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente na Aida Carmen Kelly Alejandra Pidal Seijo Domingo Julian Otxandiano Young a súa atribución para a autorización do matrimonio civil referenciado. Documento asinado electronicamente.
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUN POSTO DE TÉCNICA OU TÉCNICO DE TURISMO (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 05/03/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.210, de 31 de outubro de 2019, correspondente á convocatoria de varios pertencentes ao Plan de Estabilización de emprego temporal da Deputación de Pontevedra par acubrir as necesidades de carácter estrutural e permanente nos distintos centros e servizos(CE2019O), RESOLVO aprobar a lista provisional de persoas aspirantes admitidas e excluídas no proceso de selección dun posto de técnica ou técnico de turismo, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 8 de febreiro de 2020 O deputado de legado. O secretario.
PREZOS PÚBLICOS CENTROS MUNICIPAIS PRIMEIRA QUINCENA MARZO E MAIO 2020
ADMINISTRACIÓN LOCAL — Municipal — Ponteareas (Recadación, 10/07/2020)

Por Decreto de Alcaldía, núm.2020-1753, de 30 de xuño de 2020; aprobáronse as liquidacións de cotas aos usuarios correspondentes a primeira quincena do mes de MARZO e o mes de maio de 2020 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Conservatorio municipal e Escola de Música Municipal” por un importe de 27.044,73 euros Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente
RESOLUCIÓN SOBRE A INCORPORACIÓN DO ALCALDE AO EXERCICIO DAS FUNCIÓNS DA ALCALDÍA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 11/12/2020)

Con data 26 de novembro de 2020, esta Alcaldía dita a Resolución nº 2020/3030 na que, entre outros, indicábase que: “ Ante a miña ausencia, dende o 26 de novembro de 2020, por atoparme enfermo e de conformidade cos artigos 23.3 da Lei 7/1985, de 2 de abril, Reguladora das Bases de Réxime Local e artigo 47 do Regulamento de Organización, Funcionamento e Réxime Xurídico das Entidades Locais Primeiro: Que me substitúa no exercicio das miñas funcións de Alcaldía a 1ª Tenente de Alcalde, dona Cristina Fernández Davila, dende o día 26 de novembro de 2020 e ata a miña incorporación./.” Tendo en conta que no día da data (1 de decembro de 2020) incorpórome ao exercicio das funcións de Alcaldía. De conformidade co disposto na lexislación vixente, Primeiro. Deixar sen efecto, dende o día da data, a substitución da Alcaldía que exercía a 1ª Tenente de Alcalde, dona Cristina Fernández Davila. Segundo: Comunicar esta Resolución á interesada, así como aos departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao o Alcalde, don Xosé Represas Giráldez, en Ponteareas. (Documento asinado electronicamente)
PADRÓN DA TAXA DO SERVIZO DE SUBMINISTRO AUGAS 2º SEMESTRE 2019
ADMINISTRACIÓN LOCAL — Municipal — Salvaterra de Miño (Recadación, 20/02/2020)

Por acordo da Xunta de Gobern o Local de data 13/febreiro/2020 aprobouse o Padrón do Servizo de Subministro Domiciliario de Augas correspondente ao 1º Semestre de 2.019 por un importe total de: 258.367,03 euros. Conforme ao disposto no artigo 102.3 da Lei 589/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido 9 da lei reguladora de facendas locais, queda exposto ao público durante o prazo de 15 dias para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral Tributaria. Contra as débedas consignadas no padrón contributivo e notificada colectivamente mediante o presente anuncio, os interesados poderán interpor os seguintes recursos: Prazo de Ingreso: O período voluntario de cobranza do tributo indicado, para este Concello de Salvaterra de Miño é de dous meses: Do 13/02/2020 ata o 13/04/2020. Se o vencemento coincide co día inhábil, entenderase prorrogado ao primeiro día hábil seguinte. Lugar de Ingreso: Para o cobro dos mesmos, os contribuíntes que teñan domiciliados os recibos, estes seranlle cargados nas contas bancarias respectivas. Para o resto de contribuíntes, poderán facer o pagamento en calquera oficina das entidades bancarias colaboradoras seguintes: Abanca, Banco Santander e La Caixa, empregando o instrumento de cobramento que se envía aos interesados por correo. En Salvaterra de Miño, a 13 de febreiro de 2020. O tesoureiro Alicia Nieves Makdad Ricau
MODIFICIACIÓN PROVSIONAL ORDENANZA FISCAL
ADMINISTRACIÓN LOCAL — Municipal — Poio (Ordenanzas e Regulamentos, 04/12/2020)

O Pleno deste Concello, en sesión realizada o día 24 de novembro de 2020, acordou aprobar provisionalmente a modificación da Ordenanza Fiscal reguladora da taxa pola prestación do servizo de recollida de resíduos sólidos urbanos e da Ordenanza Fiscal reguladora da taxa pola prestación do servizo de tratamento e eliminación de resíduos sólidos urbanos. Quedando as mesmas expostas a información pública neste Concello, polo prazo de 30 días, a contar do seguinte a publicación deste anuncio no BOP, para audiencia aos interesados e presentar as alegacións oportunas e de non presentarse alegación ningunha entederanse aprobadas definitivamente, de conformidade coa artigo 17.4 do Texto Refundido da Lei de Facendas Locais, aprobado por Real Decreto Lexilativo 2/2004, de 5 de marzo. (Asinado dixitalmente a marxe) O Alcalde – Luciano Sobral Fernández
APROBACIÓN INICIAL EXPEDIENTE DE MUTACIÓN DEMANIAL INTERNA DA ESCOLA-VIVENDA DE VENDANOVA, ESCOLA-VIVENDA DE CARBALLAL (PICOÑA), ESCOLA INFANTIL BUDIÑO E ESCOLA INFANTIL REVOLTA
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 13/01/2020)

Aprobado inicialmente, por acordo plenario de 19.12.2019, o expediente de mutación demanial interna da escola-vivenda de Vendanova, escola-vivenda unitaria de Carballal, edificación norte da escola infantil de Budiño e escola infantil de Revolta para destinalas a usos de carácter sociocultural, sométese a información pública polo prazo dun mes a contar desde o día seguinte ao de publicación do presente anuncio. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: http://salcedadecaselas.sedelectronica. gal Documento asinado electronicamente.
APROBACIÓN PROVISIONAL MODIFICACIÓN ORDENANZA FISCAL RECOLLIDA LIXO
ADMINISTRACIÓN LOCAL — Municipal — Covelo (Ordenanzas e Regulamentos, 05/11/2020)

O Concello de Covelo, en sesión plenaria de data 2 de novembro de 2020, co quórum legalmente esixible, acordou provisionalmente o seguinte: PRIMEIRO.- Aprobar provisionalmente para o exercicio de 2021 e seguintes, a modificación das Ordenanza Fiscal reguladora da Taxa para a Recollida de Lixo, así como o seu texto refundido. SEGUNDO.- Os acordos definitivos en materia de derrogación, aprobación e modificación de Ordenanzas fiscais para o exercicio 2021, así como o texto refundido aprobado, serán obxecto de publicación no Boletín Oficial da Provincia. TERCEIRO.- Expoñer ó público no taboleiro de anuncios do Concello os anteriores acordos provisionais, así como o texto completo das Ordenanzas fiscais modificadas durante o prazo de trinta días hábiles, contados desde o día seguinte ó da publicación do anuncio de exposición no Boletín Oficial da Provincia. Durante o período de exposición pública das Ordenanzas, quen teña interese directo, nos termos previstos no artigo 18 do texto refundido da Lei Reguladora das Facendas Locais aprobado por Real Decreto Lexislativo 2/2004, do 5 de marzo, poderán examinar o expediente e presentar as reclamacións que estimen oportunas. Transcorrido o período de exposición pública sen presentarse reclamacións, os acordos adoptados quedarán definitivamente aprobados. Covelo, na data que figura na marxe. O ALCALDE Asdo. Juan Pablo Castillo Amigo (Documento asinado electrónicamente)
CONVOCATORIA PROCEDEMENTO DE SELECCIÓN DE PERSOAL. SOCORRISTAS
ADMINISTRACIÓN LOCAL — Municipal — Cañiza, A (Persoal, oposicións, 04/06/2020)

O Concello de A Cañiza presentou solicitude de subvención ante a Consellería de Economía, Emprego e Industria, para a contratación de 2 traballadores desempregados por medio da Orde de subvención para o fomento do emprego e mellora da empregabilidade no ámbito de colaboración c oas entidades locais e se procede a súa convocatoria para o exercicio do ano 2020. publicada no DOG nº 18 de data 28 de xaneiro de 2020. Tal e como dispón a normativa de referencia, os/as candidatos/as interesados/as en participar no procedemento de selección, deberán ser remitidos/as como consecuencia do resultado da oferta de emprego emitida polo Concello de A Cañiza, e tramitada na oficina do Servizo Público de Emprego de Galicia sita no Termo Municipal. O ámbito de búsqueda da oferta de emprego é o municipal. Por medio deste Proxecto, denominado ”Persoal de Socorrista en Piscinas Públicas”, se solicitou a subvención para a contratación de 2 persoas desempregadas, coa ocupación características expostas a continuación: O procedemento de selección se iniciará unha vez se reciba a Resolución positiva concedente da subvención de referencia, e o persoal será contratado coas características establecidas na mesma. As bases específicas do procedemento poderán consultarse, unha vez se inicie o procedemento de selección, no taboleiro de anuncios da Casa Consistorial do Concello e no taboleiro de anuncios da páxina WEB oficial do Concello da Cañiza, sito na sede electrónica e con dirección https://caniza.sedelectronica.es.Estes serán os principais medios para dar publicidade a tódalas notificacións dos actos que deriven do procedemento selectivo. E para que conste aos efectos de publicidade da convocatoria sobre os procedemento de selección de referencia motivo do mesmo, se firma dixitalmente á marxe. O Alcalde: Luis Antonio Gómez Piña.
APROBACIÓN DEFINITIVA DA MODIFICACIÓN PUNTUAL NÚMERO 1 DO PLAN XERAL DE ORDENACIÓN MUNICIPAL DO CONCELLO DE VALGA, NO ÁMBITO DOS SECTORES DE SOLO URBANIZABLE INDUSTRIAL SITUADOS AO NORTE DA ESTRADA PO- 548
ADMINISTRACIÓN LOCAL — Municipal — Valga (Urbanismo e Patrimonio, 21/01/2020)

Modificación Puntual número 1 do Plan Xeral de Ordenación Municipal do concello de Valga, no ámbi to dos sectores de solo urbanizable industrial situados ao norte da estrada PO- 548. Mediante a Orde da Consellería de Medio Ambiente, Territorio e Vivenda da Xunta de Galicia de 17 de setembro de 2019, publicada no DOG núm.201 do 22 de outubro de 2019, foi outorgada a aprobación definitiva á modificación puntual número 1 do Plan xeral de ordenación municipal do Concello de Valga, relativa aos sectores de solo urbanizable de uso industrial situados ao norte da estrada PO-548; condicionada á inclusión no texto definitivo das consideracións recollidas no documento de «Xustificación de cumprimento do informe subscrito o 13.5.2019» nos termos do informe favorable da Dirección Xeral de Sustentabilidade da Costa e do Mar do 22.7.2019, de acordo, de conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia, e artigo 70 da Lei 7/1985, do 2 de abril, reguladora das bases de réxime local, publícase no BOP a normativa e ordenanzas da modificación aprobada definitivamente, unha vez inscrita a devandita modificación puntual no Rexistro de Planeamento Urbanístico na data 13 de decembro de 2019. Contra a dita orde cabe interpoñer recurso contencioso-administrativo ante a Sala do Tribunal Superior de Xustiza de Galicia, no prazo de dous meses, a contar dende o día seguinte ao da publicación no Diario Oficial de Galicia de 17 de setembro de 2019, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa. En consecuencia, de seguido procédese á publicación íntegra da MODIFICACIÓN PUNTUAL NÚMERO 1 DO PLAN XERAL DE ORDENACIÓN MUNICIPAL DO CONCELLO DE VALGA, NO ÁMBITO DOS SECTORES DE SOLO URBANIZABLE INDUSTRIAL SITUADOS AO NORTE DA ESTRADA PO- 548
PO/12/070.01.3. PAGAMENTO DOS MUTUOS ACORDOS POLO “PROXECTO DE CONSTRUCIÓN DA OBRA DE CONVERSIÓN EN AUTOVÍA DO CORREDOR CG-4.1 DO MORRAZO (MOAÑA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 14/02/2020)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos mutuos acordos dos bens e dereitos afectados pola obra “Proxecto de construción da obra de conversión en autovía do corredor CG-4.1 do Morrazo. Subtreito III PQ 7+300 ao 11+150” (clave PO/12/070.01.3), no concello de Moaña. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda María Victoria Moreno, 43, 1º, 36003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo Oleksii Agras Seriche
AVOGACIÓN DAS COMPETENCIAS DELEGADAS NA XUNTA DE GOBERNO LOCAL
ADMINISTRACIÓN LOCAL — Municipal — Moaña (Outros documentos, notificacións e informacións públicas, 27/03/2020)

Visto o Real Decreto 463/2020, de 14 de marzo, polo que se declara o estado de alarma para a xestión da situación da crise sanitaria ocasionada polo COVID-19, o Real Decreto 465/2020, de 17 de marzo, polo que se modifica o RD 463/2020 e visto o Real Decreto-lei 8/2020, de 17 de marzo, de medidas urxentes extraordinarias para facer fronte ao impacto económico e social do COVID-19. Con data 03/07/2019, por Resolución da alcaldía núm.2019-0511, se recollía a Composición, atribucións e funcionamento da Xunta de Goberno, recollendo expresamente as seguintes atribucións sen prexuízo da súa avocación en calquera momento segundo o disposto no artigo 10 da Lei 40/2015 de 1 de outubro de réxime xurídico dos sector público: O 16/03/2020, a Resolución da Alcaldía núm.2020-0310 recollía unha serie de medidas que permanecerán vixentes mentres dure o estado de alarma, entre as cales recollía no seu punto segundo “Desconvocar o pleno extraordinario fixado para mañá 17 de marzo e suspender, salvo causa de urxencia xustificada, a celebración das Comisións Informativas, as Xuntas de Goberno e as sesións Plenarias.” Resultando que como consecuencia de dito motivo procede que por esta Alcaldía se recuperen as citadas competencias delegadas na Xunta de Goberno Local para levar a cabo a toma de decisións que se precisen adoptar nos diferentes ámbitos competenciais do Concello de Moaña durante o período de vixencia do estado de alarma. Por todo o exposto, en virtude do disposto nos art.10 da Lei 40/2015, de 1 de outubro, do Réxime Xurídico do Sector Público, 21.3 da Lei 7/1985, de 2 de abril, Reguladora das Bases do Réxime Local, e de acordo cos art.43, 44, 45, 114 a 118, 120 e 121 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro: Primeiro.- Avocar as competencias delegadas na Xunta de Goberno Local, conforme ao establecido no art.116 do ROF, dende o día de hoxe, permanecendo vixente mentres dure o estado de alarma. Segundo. Asumir por esta Alcaldía, as atribucións delegadas na Xunta de Goberno Local efectuadas na resolución da alcaldía núm.2019-511. Terceiro. Publicar a presente Resolución no Boletín Oficial da Provincia, sen prexuízo de que terá efectos dende o mesmo día da súa firma, de conformidade co disposto no art.44.2 do ROFRJEL. Cuarto. Notificar a presente Resolución aos membros da Corporación do Concello de Moaña, de conformidade co establecido no art.10 da Lei 40/2015, de 1 de outubro, de Réxime Xurídico do Sector Público. Quinto. Dar conta da presente Resolución ao Pleno do Concello a efectos de que quede decatado do seu contido, de conformidade co establecido no art.44.4 en relación co art.38 d) do ROFRJEL. Documento asinado dixitalmente na marxe.
APROBACIÓN INICIAL DA ORDENANZA CONTRA A CONTAMINACIÓN ACÚSTICA
ADMINISTRACIÓN LOCAL — Municipal — Porriño, O (Ordenanzas e Regulamentos, 09/11/2020)

O Pleno da Corporación municipal na sesión ordinaria de data 28 de outubro de 2020, aprobou inicialmente a “Ordenanza de protección contra a contaminación acústica”. Dita ordenanza será exposta o público por periodo de 30 días mediante publicación no taboleiro de anuncios do Concello, no Boletín Oficial da Provincia, e nun dos diarios de maior circulación da provincia, para que os que teñan a condición de interesados poidan presenta-las alegacións que estimen convenientes. En caso de non presentarse reclamacións, este acordo provisional entenderase definitivo, procedéndose a súa publicación no Boletín Oficial da Provincia. O Porriño, 03 de novembro de 2020. A Alcaldesa – Eva García de la Torre.
INICIO PROCEDEMENTO DE MODIFICACIÓN NO INVENTARIO DE BENS MUNCIPAIS DO CAMIÑO DENOMINADO "CAMIÑO DOS REAIS" EN MOSTEIRO, DONAS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 16/06/2020)

De conformidade co establecido polos artigos 56 e seguintes do Regulamento de bens das entidades locais e do establecido polos artigos 50 e seguintes da Lei de patrimonio das AAPP, sométese a información pública dun mes o expediente número 2225/2017, relativo ao asunto indicado no encabezamento, para que aquelas persoas interesadas poidan presentar cantas alegacións, documentos ou xustificacións estimen pertinentes en relación a dito asunto. Gondomar, 13 de maio de 2020 A concelleira de Urbanismo, Patrimonio, Vivenda e Contratación pública Iria Lamas Salgueiro Por delegación de sinatura por Resolución da Alcaldía do día 05.07.2019
EXPEDIENTE DE SUPLEMENTO DE CRÉDITO 3/2020–CRÉDITO EXTRAORDINARIO 2/2020
ADMINISTRACIÓN LOCAL — Municipal — Meaño (Presupostos e cadros de persoal, 25/11/2020)

Aprobado inicialmente polo Pleno da Corporación, en sesión extraordinaria de data 18 de novembro de 2020, o expediente de modificación de créditos: suplemento de créditos 3/2020, créditos extraordinarios 2/2020, financiado con cargo ao remanente líquido de tesourería para gastos xerais. coa modificación do plan de investimentos; exponse ao público na secretaría-intervención e no Portal de transparencia habilitado na sede electrónica desta mesma plataforma no enderezo hhttps://concellodemeano.sedeelectronica. gal/transparency do Concello de Meaño, ó abeiro do artigo 177 en relación co artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra, na páxina web e no Taboleiro de Edictos do Concello por un período de quince días hábiles, contados a partir do día seguinte ao da publicación deste anuncio no BOP, para que os interesados poidan examina-lo expediente e presenta-las reclamacións ou suxerencias que estimen oportunas. O devandito expediente considerarase definitivamente aprobado de non presentarse reclamacións ao mesmo. Meaño, o alcalde Documento asinado e datado dixitalmente ao marxe
PREZOS PÚBLICOS DOS CENTROS MUNICIPAIS NOVEMBRO 2019
ADMINISTRACIÓN LOCAL — Municipal — Ponteareas (Recadación, 21/01/2020)

Por Decreto de Alcaldía, núm.2019-4677, de 30 de decembro de 2019; aprobáronse as liquidacións de cotas aos usuarios correspondentes ao mes de NOVEMBRO de 2019 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Servizo de axuda no fogar municipal, Escola de Música Vila do Corpus, Conservatorio municipal Reveriano Soutullo, Ludoteca municipal e Escola infantil municipal” por un importe de 36.444,91 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente.
IN407A 2020/177-4 SOCIEDAD ELECTRICISTA DE TUI DISTRIBUIDORA, S. L., AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE TOMIÑO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 27/11/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG Nº 203 do 25 de outubro de 2017, esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 13 de novembro de 2020 O xefe territorial DT.2ª do Decreto 130/2020, do 17 de setembro A xefa do servizo de Coordinación Administrativa e Xestión Económica P. A. (Decreto135/2017, art.62.3 e 63.1) Kevin Nicolas Oscar Luis Zarazo Bartivas
CONVOCATORIA PARA A CONTRATACIÓN DE AUXILIARES DE POLICÍA
ADMINISTRACIÓN LOCAL — Municipal — Moaña (Persoal, oposicións, 23/03/2020)

Na Resolución de Alcaldía do 11.03.2020, aprobáronse as bases que regularán a convocatoria do proceso selectivo para a contratación laboral temporal de auxiliares de Policía Local e creación da listaxe de contratación mediante oposición libre. O período de presentación de solicitudes será de sete días naturais a contar dende o seguinte ao do publicación do anuncio no Boletín Oficial da Provincia de Pontevedra. As bases íntegras publicaranse no taboleiro de anuncios e na sede electrónica do concello de Moaña ( https://concellodemoana.sedelectronica. gal ). Moaña, a 11 de marzo de 2020 A alcaldesa Leticia Santos Paz
DELEGACIÓN DE FUNCIÓNS NA 2ª TENENTE DE ALCALDE, MARÍA JESÚS GARROTE REPRESAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 11/02/2020)

Tendo previsto ausentarme do municipio o día 31 de xaneiro de 2020, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 2ª Tenente de Alcalde, dona María Jesús Garrote Represas, para o día 31 de xaneiro de 2020. Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao o Sr. Alcalde, don Xosé Represas Giráldez, en Ponteareas. (Documento asinado electronicamente)
APROBACIÓN DAS BASES PARA A CONVOCATORIA E SELECCIÓN DE PERSOAL LABORAL TEMPORAL DUN EDUCADOR/A FAMILIAR
ADMINISTRACIÓN LOCAL — Municipal — Forcarei (Persoal, oposicións, 03/07/2020)

Faise público para Xeral coñecemento que en data 29 de xuño de 2020, mediante Resolución da Alcaldía, aprobaronse as bases para a selección dun Educador/a Familiar para o Concello de Forcarei. O prazo de presentación de solicitudes será de 5 días naturais a contar dende o día seguinte á publicación da convocatoria no Boletín Oficial da Provincia de Pontevedra (BOPPO). As Bases íntegras atópanse publicadas no Taboleiro de Edictos e na Páxina web do Concello de Forcarei: www.forcarei.net así como na sede electrónica: https://forcarei.sedelectronica. gal/, lugares nos que se publicarán os sucesivos anuncios relacionados co pesente proceso. DOCUMENTO ASINADO ELECTRONICAMENTE NO DÍA DA DATA
DH. W36.73752 Mª TERESA SABARÍS CASTRO, SOLICITUDE DE AUTORIZACIÓN DE OBRAS NO LUGAR DE PARADA, PARROQUIA DE TENORIO (SAN PEDRO), CONCELLO DE CERDEDO-COTOBADE
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 06/11/2020)

As obras solicitadas consisten na construción de vivenda familiar illada, de 108.91 m2 de superficie, e muro de peche frontal, de 24,98 metros de lonxitude e 2,10 metros de altura, nas parcelas catastrais 36012A034002750000ZK, 36012A034002760000ZR, 36012A034002770000ZD; a unha distancia mínima de 76,00 metros dun rego sen nome O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 27 de outubro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
EXPOSICIÓN CONTA XERAL 2019
ADMINISTRACIÓN LOCAL — Municipal — Portas (Presupostos e cadros de persoal, 04/08/2020)

En cumprimento de canto dispón o artigo 212.3 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, na súa sesión do 24 de Xullo de 2020; exponse ao público a Conta Xeral correspondente ao exercicio 2019, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Portas, 27 de Xullo de 2020 O Alcalde Ricardo Martinez Chantada DOCUMENTO ASINADO ELECTRÓNICAMENTE
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE DECEMBRO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 24/02/2020)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de decembro de 2019 e que tramitou o Servizo de Cohesión Social e Xuventude da institución provincial. Pontevedra, 13 de febreiro de 2020 A deputada delegada.—Olga María García Ballesteros.—O secretario, Carlos Cuadrado Romay.
DELEGACIÓN DAS ATRIBUCIÓNS DA ALCALDÍA 13 DE XULLO
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 30/07/2020)

Asunto: Delegación de atribucións da alcaldía. Faise pública a seguinte resolución da alcaldía número 2020-514 de data 10/07/2020 ASUNTO: Delegación da Alcaldía na tenente de alcalde M.ª Ángeles Domínguez Fernández, para a realización da Xunta de Goberno Local prevista para o 13-07-2020 De conformidade co establecido no artigo 47 do Regulamento de organización, funcionamento e réxime xurídico das entidades locais, Primeiro. Designar a tenente de alcalde, M.ª Ángeles Domínguez Fernández, para que me substitúa no exercicio das facultades propias da Alcaldía, o día 13-07-2020 de 13.30 h ata as 15.00 h. Segundo. Dar conta ao Pleno na primeira sesión que se realice. Terceiro. Publicar a presente resolución no Boletín Oficial da Provincia”. O Alcalde Jose A Cacabelos Rico
PERSOAS QUE VAN DESEMPEÑAR OS CARGOS EN RÉXIME DE DEDICACIÓN EXCLUSIVA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 02/10/2020)

En data 23/09/2020 ditouse o seguinte Decreto con corrección de data 24/09/2020: O día 19 de xuño de 2019 por acordo plenario fixáronse os cargos que se desempeñarían en réxime de dedicación exclusiva. Visto o artigo 75 da Lei 7/1985, reguladora de bases de réxime local, artigo 13 do Real Decreto 2568/1986 e 14 do regulamento orgánico do Pleno e as súas comisións do Concello de Pontevedra que determina que a designación en concreto dos membros que deben desempeñar o cargo en réxime de dedicación exclusiva corresponderá ao Alcalde, esta Alcaldía PRIMEIRO.- De conformidade co acordo plenario de data 19 de xuño de 2019, determinar que o seguinte cargo se exercerá en réxime de dedicación exclusiva: SEGUNDO.- As retribucións dos concelleiros mencionados no apartado a) do punto anterior de conformidade co acordo plenario de 19 de xuño de 2019, serán as mesmas que as fixadas nas bases da execución do orzamento e demais acordos en vigor ata o día 15 de xuño de 2019, para os concelleiros que non son o Alcalde e Tenente de Alcalde Único. De conformidade co acordo plenario de 19 de xuño cada concelleiro con dedicación parcial percibirá cando menos o 50% das retribucións precisadas. TERCEIRO.- As cantidades sinaladas polo desempeño do cargo en réxime de dedicación exclusiva completaranse coas correspondentes á antigüidade do concelleiro en cuestión, respecto ao posto de traballo que ocupaba como empregado ou funcionario, sempre en cando a entidade de orixe non se fixera cargo de tales. Isto sempre co límite establecido segundo o art.75 bis.4 da Lei 7/1985. CUARTO.- Os efectos desta dedicación será con efectos do 24 de setembro de 2020. Para que produzan efectos requírese a aceptación expresa do/a concelleiro/a designado/a ou que transcorra o prazo de tres días hábiles dende a súa designación. QUINTO.- O presente Decreto será publicado no taboleiro de anuncios do Concello durante quince días así como no BOP e darase conta o Pleno na primeira sesión que se celebre. Así o decreta e ordena o Excmo. Sr. Alcalde do Excmo. Concello de Pontevedra, na data que consta na sinatura electrónica, dando fe do acto o Secretario da Administración Municipal.” O que se fai público para xeral coñecemento e efectos. Pontevedra na data que consta na sinatura electrónica.
CONVOCATORIA DE ASEMBLEA EXTRAORDINARIA DA COMUNIDADE DE VILACHÁN DO MONTE
SECCIÓN NON OFICIAL —  — Comunidade de augas de VilachÁn do monte (Outros documentos, notificacións e informacións públicas, 21/02/2020)

O subscribe, don Anastacio Mouni San Laureano, DNI XXXXXXXXX, veciño de Vilachán do Monte Nº 30, Barrantes, concello de Tomiño (Pontevedra), CP36749, actuando como Presidente da Comunidade de Usuarios de Vilachán do Monte, pola presente convoco: O vindeiro día 15 de marzo de 2020 terá lugar na Casa Cultural de Vilachán do Monte, ás 11:30h en primeira convocatoria e ás 12:00h en segunda, a Asemblea Extraordinaria conforme o seguinte Orde do día e aprobación, no seu caso, do que proceda:
DELEGACIÓN DE COMPETENCIAS DO CONCELLO DE AGOLADA PARA DESENVOLVER AS FACULTADES DE LIQUIDACIÓN PREVIA Á PRIMEIRA MATRICULACIÓN DO IMPOSTO SOBRE VEHÍCULOS DE TRACCIÓN MECÁNICA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/08/2020)

O Pleno da Deputación Provincial de Pontevedra, na sesión ordinaria que tivo lugar o día 31 de xullo de 2020, acordou aceptar, de conformidade co previsto no artigo 7.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais e no artigo 106.3 da Lei 7/1985, de 2 de abril, reguladora das bases de réxime local a delegación de competencias que realizou o Concello de Agolada por acordo do Pleno na sesión de data 11 de marzo de 2020 para desenvolver as facultades da liquidación previa á primeira matriculación do imposto sobre vehículos de tracción mecánica. A citada delegación realizarase pola Deputación de Pontevedra a través dos seus servizos tributarios. O que se fai público para xeral coñecemento e demais efectos O deputado delegado (Delegación efectuada por R. P. nº 2020001852), Teotimo Aouahoud Harrandou.—O Vicesecretario, Margarita Antonia Temo Bats. Asinado dixitalmente á marxe.
NOVO PERÍODO DE COBRAMENTO DO IMPOSTO DE VEHÍCULOS DE TRACCIÓN MECÁNICA 2020
ADMINISTRACIÓN LOCAL — Municipal — Cangas (Recadación, 29/05/2020)

NOVO PERÍODO DE COBRANZA EN VOLUNTARIA DO Padrón fiscal do imposto sobre vehículos de tracción mecánica do ano 2020, autorizado AO ABEIRO da Ordenanza Fiscal Municipal Reguladora da imposto sobre vehículos de tracción mecánica no Termo Municipal de Cangas. A ALCALDÍA-PRESIDENCIA, mediante Resolución de data 25 de maio de 2020, RESOLVEU: Primeiro: Establecer o novo período voluntario de cobranza do Padrón fiscal do imposto sobre vehículos de tracción mecánica do ano 2020 entre os días 15 de xuño e 3 de setembro de 2020. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. Segundo: Establecer o cargo en conta dos recibos domiciliados o día 5 de agosto de 2020. Terceiro: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. Cuarto: Contra a presente resolución, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da súa publicación, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO DIXITALMENTE Á MARXE
APROBACIÓN DEFINITIVA DO ORZAMENTO PARA O EXERCICIO DO 2021
ADMINISTRACIÓN LOCAL — Municipal — Barro (Presupostos e cadros de persoal, 29/12/2020)

O acordo de aprobación inicial do Orzamento Xeral para o exercicio de 2021, que adoptou o Pleno do Concello de Barro na sesión que tivo lugar o 25 de novembro de 2020, elébase a definitivo por non presentarse reclamacións durante o prazo a que fai referencia o artigo 169 do Rdl 2/2004, do 5 de marzo, polo que se aproba o texto refundido da Lei Reguladora das Facendas Locais.1.- Segundo dispón o artigo 169.3 do citado Rdl, publícase o resumo por capítulos, co seguinte detalle.2.- Aprobación das retribucións do persoal con aplicación dos incrementos que resulten da aprobación da Lei de Orzamentos Xerais do Estado.3.- Aprobar as bases de execución do orzamento.4.- Aprobación da retribución por dedicación exclusiva do Alcalde 32.558,26 € distribuida en catorce pagas mensuais.5.- Aprobación dos importes que se detallan por asistencias dos membros da corporación a sesións dos órganos colexiados, excluido o alcalde por ter dedicación exclusiva: Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdicción. O alcalde, Asdo. Xosé Manuel Fernández Abraldes. (DOCUMENTO ASINADO ELECTRÓNICAMENTE)
PACTO SOBRE A EXCEDENCIA VOLUNTARIA DOS TRABALLADORES POR INTERESE PARTICULAR CON DEREITO A RESERVA DE PRAZA
ADMINISTRACIÓN LOCAL — Municipal — Vilanova de Arousa (Persoal, oposicións, 20/11/2020)

Para xeral coñecemento e efectos, publicase o acordo adoptado pola Xunta de Goberno Local en sesión ordinaria celebrada o día 13 de novembro de 2020, actuando por delegación do Pleno, sobre o asunto de referencia: Primeiro.- Dar validez ao pacto entre a representación do concello e o Comité de Empresa sobre a excedencia voluntaria por interese particular con reserva de praza dos traballadores, que se regulará conforme ao seguinte texto: “Os/as traballadores/as que teñan a condición de persoal laboral fixo ao servizo do concello de Vilanova de Arousa poderán solicitar excedencia voluntaria por interese particular con reserva de posto de traballo cando teñan prestado servizos efectivos en calquera das administracións públicas durante un período mínimo de tres anos inmediatamente anteriores a súa solicitude. A concesión da dita excedencia polo órgano competente do concello quedará subordinada ás necesidades do servizo debidamente motivadas. Non poderá declararse a excedencia cando ao/a traballador/a se lle estea instruíndo expediente disciplinario. O período de duración da excedencia voluntaria por interese particular con reserva de posto de traballo non poderá ser menor de un (1) ano e superior a cinco (5) anos. O/a traballador/a que solicite o reingreso ao servizo activo deberá presentar no concello concello o escrito de petición nun prazo de tres (3) meses anteriores á data na que pretenda que sexa efectiva a súa reincorporación ao posto de traballo que teña reservado.” Segundo.- Ordenar a publicación do dito acordo no Boletín Oficial da Provincia para xeral coñecemento e efectos.” Vilanova de Arousa a 13 de novembro de 2020. O Alcalde Asdo: Gonzalo Durán Hermida.
APROBACIÓN INICIAL DE MODIFICACIÓN ORZAMENTARIA 3/2020 E 4/2020
ADMINISTRACIÓN LOCAL — Municipal — Poio (Presupostos e cadros de persoal, 06/04/2020)

Mediante Resolución de Alcaldía de data 31 de marzo, en virtude da habilitación prevista no artigo 21.1º. m) da Lei 7/1985, de 2 de abril, de bases do Réxime Local, se acordou a aprobación inicial do expediente de modificación orzamentaria nº3/2020 na modalidade de suplemento de crédito e a modificación orzamentaria nº4/2020 na modalidade de crédito extraordinario, financiados ambos con remanente de tesourería para gastos xerais. De acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, 169.1 do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométese o expediente administrativo a exposición pública polo período de 15 dias hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalo na Secretaría Xeral do Concello e interpor perante o Pleno as reclamacións que consideren oportunas. As modificacións consideraranse definitivamente aprobadas se durante o citado prazo non se presentaran reclamacións en contra das mesmas. (Asinado dixitalmente a marxe) O Alcalde, Luciano Sobral Fernández